b'\n_START_ARTICLE_\nJonas Paslauskas\n_START_SECTION_\nBiografija\n_START_PARAGRAPH_\n1975 m. baig\xc4\x97 Panev\xc4\x97\xc5\xbeio 5-\xc4\x85j\xc4\x85 vidurin\xc4\x99 mokykl\xc4\x85, 1983 m. \xe2\x80\x93 Vilniaus universiteto Filologijos fakultet\xc4\x85._NEWLINE_1984\xe2\x80\x931989 m. dirbo Lietuvos komjaunimo CK Student\xc5\xb3 skyriaus instruktoriumi, skyriaus ved\xc4\x97ju. Nuo 1989 m. \xe2\x80\x93 LTSR URM I-asis sekretorius._NEWLINE_Nuo 1991 m. \xe2\x80\x93 Lietuvos Respublikos u\xc5\xbesienio reikal\xc5\xb3 ministerijos Protokolo skyriaus ved\xc4\x97jas, nuo 1992 m. \xe2\x80\x93 Valstyb\xc4\x97s ir diplomatinio protokolo tarnybos direktorius._NEWLINE_1993\xe2\x80\x931995 m. buvo Lietuvos ambasados JAV patar\xc4\x97jas politikai. 1995\xe2\x80\x931997 m. \xe2\x80\x93 laikinasis reikal\xc5\xb3 patik\xc4\x97tinis Kanadoje, 1997\xe2\x80\x931999 m. \xe2\x80\x93 Lietuvos ambasados Kanadoje patar\xc4\x97jas, ministras patar\xc4\x97jas._NEWLINE_1999-2005 m. buvo Lietuvos nepaprastasis ir \xc4\xafgaliotasis ambasadorius Baltarusijos Respublikoje._NEWLINE_2005-2007 m. buvo URM Amerikos, Afrikos, Azijos ir Okeanijos departamento direktorius. 2007 m. liepos m\xc4\x97n. paskirtas Lietuvos generaliniu konsulu Niujorke._NEWLINE_Prezident\xc4\x97s D.Grybauskait\xc4\x97s reikalavimu at\xc5\xa1aukus M.Laurink\xc5\xb3, 2010 m. gegu\xc5\xbe\xc4\x97s 3 d. paskirtas Lietuvos ambasadoriumi Gruzijoje. 2010 m. baland\xc5\xbeio 20 d. Prezident\xc4\x97 Dalia Grybauskait\xc4\x97 \xc4\xafteik\xc4\x97 J. Paslauskui skiriamuosius ra\xc5\xa1tus. I\xc5\xa1 \xc5\xa1i\xc5\xb3 pareig\xc5\xb3 at\xc5\xa1auktas nuo 2015 m. baland\xc5\xbeio 29 d._NEWLINE_2015-2016 m. buvo Ministro pirmininko A.Butkevi\xc4\x8diaus patar\xc4\x97ju._NEWLINE_Nuo 2017 m rugs\xc4\x97jo 26 d. - Lietuvos nepaprastasis ir \xc4\xafgaliotasis ambasadorius Norvegijoje._NEWLINE_Ved\xc4\x99s, \xc5\xbemona Dalia, vaikai - Jonas Balys (1989) ir Marija (1991)._NEWLINE_2003 m. apdovanotas ordino \xe2\x80\x9eU\xc5\xbe nuopelnus Lietuvai\xe2\x80\x9c Komandoro kry\xc5\xbeiumi.'